**Сабақтың тақырыбы: Назарбаев университеті. Құрмалас сөйлем . В1. 40 сабақ.**

Сабақтың мақсаттары:

Білімділік:

Ережемен танысу. Лексикалық тақырыппен танысу

Дамытушылық: Ауызша сөйлеу дағдысын дамыту, есте сақтау қабілетін, логикалық ойлау, шығармашылық ойлауды дамыту.

Тәрбиелік: Тілге деген қызығушылықты ояту.

**Мәтінмен танысыңыз**

**Назарбаев Университетi**

Еліміздің ең ерекше оқу орны - Назарбаев университеті Қазақстан Республикасының Президенті Нұрсұлтан Назарбаевтың бастамасы бойынша құрылған жаңа университет. Университет миссиясы - Қазақстанда білім мен ғылыми-зерттеу қызметінің дамуына мүмкіндік беру, сонымен қатар Астананың Еуразия орталығында зерттеу және білім беру орталығын қалыптастыру.

Университет өзіндік білім стандарттары бойынша жұмыс істейді. Әлемнің түкпір-түкпірінен жиналған атақты профессорлар дәріс береді.

 Қазақстан Республикасының Президенті 2009 жылы халықаралық деңгейдегі университет құру туралы жобаға бастамашылық етті. 2010 жылы Назарбаев Университетінің есігі алғашқы студенттерге ашылды.

Жаңа университет Астананың сол жағалауында қаланың экологиялық таза бөлігінде орналасқан.

Университеттің сәулеті қазіргі заманға және үздік батыс стандарттарына сай. Студенттердің университет жатақханасында жайлы тұрулары үшін барлық қажетті жағдай жасалған: жиһаз, Интернетке кіру, кір жуатын орын, сабақ оқуға арналған бөлмелер бар. Бұл оқу орнында тек мемлекет тарапынан тағайындалған грант иегерлері оқитындықтан, негізінен жатын орын мен тамақтану тегін.

Университетте мына сияқты ғылым салалары бойынша білім алуға болады:

* Биология ғылымдары (Биомедицина мамандығымен қоса);
* Химия;
* Компьютер ғылымдары;
* Математика;
* Физика;
* роботтық техника және Механотроника.

Бүгінгі сабақтың грамматикалық тақырыбы «Құрмалас сөйлем»

Құрамындағы жай сөйлемдердің салаласа, сабақтаса байланысуына орай құрмалас сөйлемдер: **салалас құрмалас, сабақтас құрмалас** және **аралас құрмалас** болып **үш**түрге бөлінеді.

|  |  |  |  |
| --- | --- | --- | --- |
| **Түрлері** | **Құрамы** | **Белгісі** | **Мысалдары** |
| Салалас құрмалас сөйлем | Кемінде екі жай сөйлемнен құралады | Өзара тең дәрежеде байланысады, баяндауыштары тиянақты болады. | Әлден уақытта екі атты кісі келді де, мені ағаштан шешіп алды. |
| Сабақтас құрмалас сөйлем | Кемінде екі жай сөйлемнен құралады. | Бірі екіншісіне бағынады, бірінші сөйлемнің баяндауыштары тиянақсыз болады. | Жігіттер жабылып болмаған соң, әнші сандыққа отырды. |
| Аралас құрмалас сөйлем | Кемінде үш жай сөйлемнен құралады. | Өзара салаласып та, сабақтасып та байланысады. | Қыздың маңдайынан сипады да, толқындай қара шашынан бір сүйіп, өз жөнімен кете берді. |

**Сабақтас құрмалас сөйлем (Сложноподчиненное предложение)**

**1. Шартты бағыныңқы**
Бағыныңқы сөйлем басыңқы сөйлемнің шарты болып келеді.(Подчинительная часть содержит указание на условие, от которого зависит осуществление действия в главной части) Сұрақтары: қайтсе? не етсе? қайткенде? не еткенде? не етпей? қайтпей? қайтпейінше? не етпейінше? т.б.
Шартты бағыныңқының жұрнақтары (суффиксы придаточного условия) : са, се, май, мей, пай, пей, бай, бей, майынша, мейінше, пайынша, пейінше, байынша, бейінше ғанда, генде, қанда, кенде.

Мысалы: Жауын жауса, үйде отырамын. Мен саған айтпасам да, сен білесің. Бірлік болмай, тірлік болмас. Жабай шығып кетпегенде, ол жігіттерді тоқтатар еді. Сабақ оқымай, бес алмайсың.
**2. Қарсылықты бағыныңқы**
Бағыныңқы сөйлем басыңқы сөйлеміне қарама-қарсы болып келеді.
(Главное и подчинительное предложения противопоставлены
друг другу)

Сұрақтары: қайтсе де? не етсе де? қайткенмен? не еткенмен? қайтпесе? не етпестен? не істесе де? не етпейінше? т.б.
Жұрнақтары мен шылаулары (суффиксы и частицы): са да, се де, ғанмен, генмен, қанмен, кенмен, а-е-й + тұра, тұрып,ғанына- геніне-қанына-кеніне+қарамай, қарамастан, ғаны-гені-қаны-кені + болмаса, ғанша, генше, қанша, кенше Мысалы: Мен қанша тесіле қарасам да, Маржан маған назар аудармады. Мыңның түсін білгенше, бірдің атын біл. Марат кешірім сұрағанын біле тұра, ол райынан қайтпады. Ахмет аяғы үсігеніне қарамастан, күндіз-түні еңбектеді. Қыстың келгені болмаса, қар жаумады. Далаға шығып жаурағанша, үйде отыр.
**3. Себеп бағыныңқы**
Бағыныңқысы басыңқы сөйлемнің себебін білдіреді.
(Придаточная часть объясняет причину или указывает обоснование действия, о котором говорится в главной части) Сұрақтары: неліктен? не үшін? несі үшін? не себепті? не себептен? не деп? неге?
Баяндауыш тұлғалары (формы сказуемых):
ғандықтан, гендіктен, қандықтан, кендіктен, ып, іп, п, а, е, й, ғаны-гені-қаны-кені +үшін,ма-ме-па-пе-ба-бе +й, 3 шақтағы етістік +деп, ған-ген-қан-кен +соң

Мысалы: Күн жылы болғандықтан, біз серуенге шықтық, Құнанбай жайлауға көшкен соң, қалғандары да жинала бастады. Ол өзін-өзі тоқтата алмай, мәуені тағы да жеуге кірісті. Күн жылы болады деп, біз серуенге шықтық. Түнде жылқышы ұйықтап қап, қалың жылқы егіске түсіп кетті.